Všeobecne záväzné nariadenie
hlavného mesta Slovenskej republiky Bratislavy
č. 9/2001
z 11. októbra 2001
ktorým sa vydáva zoznam skutočností tvoriacich predmet služobného tajomstva v pôsobnosti hlavného mesta Slovenskej republiky Bratislavy
Mestské zastupiteľstvo hlavného mesta Slovenskej republiky Bratislavy podľa § 11 ods. 5 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave a § 4 ods. 2 zákona Národnej rady Slovenskej republiky č.100/1996 Z. z. o ochrane štátneho tajomstva, služobného tajomstva, o šifrovej ochrane informácií a o zmene a doplnení Trestného zákona v znení neskorších predpisov ustanovuje:

§ 1
Zoznam skutočností tvoriacich predmet služobného tajomstva v pôsobnosti hlavného mesta Slovenskej republiky Bratislavy je uvedený v prílohe tohto všeobecne záväzného nariadenia.

§ 2
Toto všeobecne záväzné nariadenie nadobúda účinnosť 26. októbra 2001.

Jozef Moravčík
primátor

Príloha
k všeobecne záväznému nariadeniu hlavného mesta Slovenskej republiky Bratislavy č. 9/2001

Zoznam skutočností tvoriacich predmet služobného tajomstva v pôsobnosti hlavného mesta Slovenskej republiky Bratislavy

Utajované skutočnosti označované ako “TAJNÉ”:
1.	Rokovania a dohody
a)	zameranie, záznam obsahu rokovania s ústrednými orgánmi štátnej správy, orgánmi miestnej štátnej správy, orgánmi územnej samosprávy a textová časť uzavretých dohôd, ak obsahujú údaje tvoriace predmet služobného tajomstva,
b)	uznesenia štátnych orgánov označené ako tajné.
2.	V oblasti obrany a ochrany
a)	informácie o zásahoch Mestského požiarneho zboru hlavného mesta Slovenskej republiky Bratislavy (ďalej len “mestský požiarny zbor”) v objektoch Ministerstva vnútra Slovenskej republiky a v objektoch Armády Slovenskej republiky,
b)	umiestnenie a preprava zdrojov rádioaktívneho žiarenia (pre prípad asistencie alebo zásahu mestského požiarneho zboru),
c)	záznamy z monitorovacieho kamerového systému Mestskej polície hlavného mesta Slovenskej republiky Bratislavy (ďalej len “mestská polícia”),
d)	spisová agenda súvisiaca s vydávaním záväzných stanovísk k investičnej činnosti na území hlavného mesta Slovenskej republiky Bratislavy (ďalej len “hlavné mesto”), ak takýto stupeň utajenia stanovil žiadateľ, napríklad pri objektoch a areáloch civilnej ochrany, Armády Slovenskej republiky, Slovenskej informačnej služby, Policajného zboru, pri objektoch a areáloch ostatných subjektov, ktorým to vyplýva z osobitných predpisov, 
e)	časti územnoplánovacej dokumentácie, ktorých utajenie vyplýva z osobitných predpisov,
f)	údaje o zabezpečovacom systéme na ochranu administratívnych budov Magistrátu hlavného mesta Slovenskej republiky Bratislavy.
3.	Príprava pre obdobie brannej pohotovosti štátu a  hospodárskej mobilizácie
a)	predpisy a smernice pre činnosť hlavného mesta v období brannej pohotovosti štátu,
b)	okumentácia mestského požiarneho zboru a mestskej polície v období brannej pohotovosti štátu,
c)	dokumentácia a plány činnosti hlavného mesta po vyhlásení stupňov pohotovosti,
d)	výpisy z Plánu hlavných úloh Rady obrany Bratislava v oblasti príprav na obranu, bezpečnosť a ochranu,
e)	dokumentácia na zabezpečenie stráženia objektov osobitnej dôležitosti v čase vyhlásenia brannej pohotovosti štátu alebo krízovej situácie,
f)	predpisy, smernice a opatrenia na realizáciu mobilizačných príprav,
g)	dokumentácia Krízového plánu.
4.	Oblasť informatiky
a)	údaje o informačnom systéme, dislokácia dátových fondov, tvorby bezpečnostných kópií a s tým súvisiaca dokumentácia,
b)	heslá pre vstup do informačného systému, do inštalovaných aplikácií, do siete Internet, elektronickej pošty a administrácie systému,
c)	prehľady o prevádzkovaní licenčných a aplikačných systémov,
d)	dátové fondy na prostriedkoch výpočtovej techniky a výstupných zostavách dát tajného charakteru.